 Qodobka kowaad ee shaqaalahaasi iyo odayaashaasi ka cabanayeen waxa uu ahaa in Maareeyaha Wakaaladda Biyuhu shaqaalaha shaqada ka fadhiisiyay isla markaana eryay ,bilaa xuquuqna ugu daray, marka ugu horeysa waxaynu leenahay Hayad Dawli ah oo shaqaalaha Hayadaha Dawlaladda ka qaada itixaanka ,bishii Afraad ee sanadkan ayaa anaga wakaalad ahaan waxa warqadi nooga timi Wasaaradda macdanta iyo Biyaha iyo waliba Hayadda shaqaalaha oo ay ku leeyihiin shaqaalaha wakaaladda itixaan ayaa laga qaadayaaye hala diyaariyo ,hawshaasi waanu diyaarinay ,Hayadii shaqaaluhuna itixaankii way qaaday ,waxaana goob-joog ka ahaa qaadista itixaankaasi si aanu hadal u iman Guddoomiyaha gobolka Togdheer , Maayirka magaaladda iyoTaliyaha Booliska ,Itixaankana waxa waday Guddoomiayaha Hayadda shaqaalaha ,waxa Wasaaradana ka socday laba masuul oo kala ahaa agaasimaha guud ee Wasaaradda macdanta iyo agaasimihii Wakaaladaha ,anagu Wakaaladahaana shaqada aanu hawshaasi ku lahayn waxay ahayd diyaarinta shaqaalaha Sidaasi ayuu Maareeyuhu yidhi ,waxaanu intaasi ku daray. 